Qozog‘iston poytaxti Ostona shahrida 31 yoshli erkak o‘zini politsiyachi deb tanishtirib O‘zbekiston fuqarolaridan pul mablag‘larini olib yurgan. Bu haqda Tengrinews.kz xabar berdi. Xabar qilinishicha, uni 22 mart kuni qo‘lga olishgan. “Qo‘lga olingan shaxs o‘zini politsiyachi deb tanishtirgan hamda ma’muriy javobgarlikka tortish bilan tahdid qilib, shahar bozorlaridan birida ishlagan O‘zbekiston fuqarolaridan pul mablag‘larini ochiqdan-ochiq o‘g‘irlagan. Tezkor tadbir davomida uning yonida politsiyachi kiyimi ham topildi”, - deya hodisaga izoh bergan shahar kuch mahkamasi matbuot xizmati. Ayni damda ushbu holat bo‘yicha yana ikki nafar fuqaro politsiyaga murojaat qilgan. Politsiya bu erkakning qonunga xilof qilmishidan jabrlangan fuqarolarni “Olmaota” tumani IIBga murojaat qilishga chaqirmoqda.